
	PASLAUGŲ VIEŠOJO PIRKIMO-PARDAVIMO SUTARTIS NR. 10-___/25

	Du tūkstančiai dvidešimt penktų metų vasario mėnesio __________ diena
Vilnius

	Užsakovas – Lietuvos Respublikos užsienio reikalų ministerija, įstaigos kodas 188613242, registruota adresu: J. Tumo-Vaižganto g. 2, 01108 Vilnius, atstovaujama /nurodyti Užsakovą atstovaujančio asmens pareigas, vardą ir pavardę/, /pasirinkite tinkamą/ pagal teisės aktų suteiktus įgaliojimus,

	Ir

	Paslaugų teikėjas – /nurodyti Tiekėją, jo registracijos adresą, jį atstovaujantį asmenį ir teisinį atstovavimo pagrindą/,

	toliau kartu vadinami „Šalimis“, atskirai – „Šalimi“, susitarė ir sudarė šią paslaugų viešojo pirkimo–pardavimo sutartį (toliau – Sutartis):

	
	Sąvokos ir sutrumpinimai

	
	Įstatymas – Lietuvos Respublikos viešųjų pirkimų, atliekamų gynybos ir saugumo srityje, įstatymas.

	
	Paslaugos – informacijos saugos rizikos vertinimo paslaugos, kurių sąrašas nurodytas, savybės apibūdintos šios Sutarties 1 priede „Techninė specifikacija.

	
	Pirkimas –informacijos saugos rizikos vertinimo paslaugų viešasis pirkimas, atliekamas gynybos ir saugumo srityje, (pirkimo numeris /nurodyti pirkimo numerį/).

	
	PVM – pridėtinės vertės mokestis.

	
	Sutarties kaina – pagal Sutartį Paslaugų teikėjui mokėtina suma, įskaitant visus privalomus mokesčius ir išlaidas.

	
	Tiekėjo pašalinimo pagrindai – pagal Įstatymo 34 straipsnį Pirkimo dokumentuose nustatytos sąlygos, kuriomis draudžiamas ir ribojamas tiekėjų dalyvavimas Pirkime.

	
	Kitos Sutartyje vartojamos sąvokos suprantamos taip, kaip jos apibrėžtos Reglamente (ES) Nr. 910/2014, Įstatyme, Valstybės ir tarnybos paslapčių įstatyme, Viešųjų pirkimų įstatyme, Sutarties 1 priede „Techninė specifikacija“ (toliau – Techninė specifikacija).

	
	Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.

	
	Sutarties dalykas

	
	Šia Sutartimi Paslaugų teikėjas įsipareigoja Sutartyje nustatytais terminais ir tvarka, vadovaudamasis Technine specifikacija ir Paslaugų teikėjo pasiūlymu (Sutarties 2 priedas, toliau – Pasiūlymas), suteikti Paslaugas, o Užsakovas įsipareigoja kokybiškai ir laiku atliktas Paslaugas priimti ir sumokėti Sutartyje nustatyta tvarka.

	[bookmark: _Ref169292937]
	Pradinės Sutarties vertė yra /nurodyti sumą skaičiais/ (/nurodyti sumą žodžiais/) Eur be PVM. PVM sudaro /nurodyti sumą skaičiais/ (/nurodyti sumą žodžiais/) Eur. Sutarties kaina yra /nurodyti sumą skaičiais/ (/nurodyti sumą žodžiais/) Eur su PVM.

	
	Paslaugų teikėjo teisės ir įsipareigojimai

	
	Paslaugų teikėjas įsipareigoja:

	
	sąžiningai ir tinkamai vykdyti Sutartį;

	
	užtikrinti, kad Paslaugos būtų teikiamos laiku, kokybiškai ir atitiktų visus Techninėje specifikacijoje nurodytus reikalavimus, Paslaugų teikimą reglamentuojančių teisės aktų reikalavimus ir geriausius visuotinai pripažintus profesinius, techninius standartus ir praktiką;

	
	po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;

	
	savarankiškai pasirūpinti Paslaugoms teikti reikalingais materialiniais ištekliais, darbų sauga, žmogiškaisiais ištekliais, ir kitomis priemonėmis, kurios yra būtinos tinkamam Sutarties vykdymui, atsakyti už Paslaugų kokybę;

	
	laikytis visų galiojančių įstatymų ir kitų teisės aktų nuostatų, užtikrinti, kad jų laikytųsi jo ir jo subtiekėjų darbuotojai (toliau kartu – darbuotojai). Paslaugų teikėjas garantuoja Užsakovui tiesioginių nuostolių atlyginimą, jei Paslaugų teikėjas ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai;

	
	užtikrinti, kad paslaugų teikimas nebūtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų, išskyrus tuos atvejus, jeigu Paslaugų teikėjas, ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme;

	
	užtikrinti Pasiūlyme numatytų specialistų/ekspertų dalyvavimą teikiant Paslaugas;

	
	užtikrinti, kad Sutarties įsigaliojimo momentu ir visą jos galiojimo laikotarpį Paslaugų teikėjo darbuotojai, kurie tiesiogiai teiks Paslaugas, turėtų būtiną kvalifikaciją ir patirtį, reikalingą teikti Paslaugas, įskaitant, bet neapsiribojant, kad Paslaugų teikėjo darbuotojai, tiesiogiai teiksiantys paslaugas, kurių metu bus būtina dirbti ar susipažinti su įslaptinta informacija, turėtų Valstybės saugumo departamento suteiktą teisę dirbti ar susipažinti su įslaptinta informacija, žymima ne žemesne slaptumo žyma kaip „Riboto naudojimo“. Pasiūlyme nurodyti asmenys Sutarties galiojimo laikotarpiu raštu suderinus su Užsakovu gali būti pakeisti asmenimis, kurių kvalifikacija yra ne žemesnė nei Pasiūlyme nurodytų asmenų;

	
	organizuoti ir vykdyti Sutarties vykdymo metu patikėtos, naudojamos ir (ar) sukurtos įslaptintos informacijos apsaugą teisės aktų nustatyta tvarka ir atsižvelgiant į Paslaugų teikimo įslaptinimo žinyną[footnoteRef:2] (kai taikoma); [2:  Paslaugų teikimo įslaptinimo žinynas – įslaptintam sandoriui vykdyti, vadovaujantis Valstybės ir tarnybos paslapčių įstatymo 33 straipsnio 8 dalies 4 punktu, tvirtinamas dokumentas, kuriame nurodoma naudojama arba numatoma sukurti įslaptintina informacija, šios informacijos slaptumo žymos, įslaptinimo terminai ir slaptumo žymų pakeitimo arba informacijos išslaptinimo sąlygos. Paslaugų teikimo įslaptinimo žinynas Paslaugų teikėjui pateikiamas pasirašius Sutartį.] 


	
	užtikrinti, kad su įslaptinta informacija dirbs ar susipažins tik atitinkamus leidimus ar teisę turintys Paslaugų teikėjo darbuotojai ir vadovaujantis principu „Būtina žinoti“;

	[bookmark: _Ref169299747]
	Paslaugų rezultatui suteikti 12 (dvylikos) mėnesių garantinį kokybės įsipareigojimą, reiškiantį, kad po dokumentacijos perdavimo (ar papildomų darbų perdavimo), Užsakovo teisinį vertinimą atliekančių struktūrinių padalinių ar nepriklausomų kontroliuojančių institucijų nustatyti trūkumai dokumentacijos turiniui bus ištaisomi neatlygintinai. Trūkumai dokumentacijos formai nelaikomi Paslaugų teikėjo darbo trūkumais ir Užsakovas juos išsitaisys pats;

	
	Užsakovui pareikalavus, Sutarties galiojimo laikotarpiu ir garantiniu laikotarpiu, nurodytu šios Sutarties 3.1.11 papunktyje, neatlygintinai per Užsakovo nurodytą terminą ištaisyti bet kokius trūkumus, susijusius su Paslaugų teikimu ar rezultatu;

	
	be raštiško Užsakovo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys;

	
	iš anksto raštu informuoti Užsakovą apie bet kokias aplinkybes, kurios trukdo ar gali sutrukdyti Paslaugų teikėjui teikti Paslaugas Sutartyje nustatytais terminais;

	
	pašalinti savo jėgomis, lėšomis ir Šalių suderintais terminais dėl savo kaltės padarytus trūkumus, pažeidžiančius Sutarties sąlygas;

	
	vykdyti teisėtus Užsakovo nurodymus, būtinus tinkamam Sutarties įvykdymui ir (ar) jos trūkumų pašalinimui. Jeigu Paslaugų teikėjas mano, kad Užsakovo nurodymai viršija Sutarties reikalavimus, jis apie tai praneša Užsakovui per 2 (dvi) kalendorines dienas nuo tokio nurodymo gavimo dienos;

	
	apsaugoti ir apginti savo sąskaita Užsakovą nuo bet kokių ieškinių, reikalavimų, nuostolių ar žalos, kylančios iš bet kokio Paslaugų teikėjo veiksmo ar neveikimo teikiant Paslaugas, įskaitant ir bet kokius bet kokių teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas;

	
	užtikrinti, kad visa dokumentacija, susijusi su Paslaugų teikimu, būtų parengta nešališkai, laikantis įstatymų, naudojantis priimtomis ir visuotinai pripažintomis sistemomis bei gera verslo praktika;

	
	sudaryti sąlygas Užsakovui tikrinti šios Sutarties vykdymą. Trūkumai, pastebėti Paslaugų teikimo metu, turi būti Paslaugų teikėjo ištaisyti nedelsiant ir savo lėšomis;

	[bookmark: _Ref169083057]
	sudarius Sutartį, tačiau ne vėliau negu Sutartis pradedama vykdyti, Užsakovui pranešti tuo metu žinomų subteikėjų pavadinimus, kontaktinius duomenis ir jų atstovus, taip pat informuoti apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos Paslaugų teikėjas ketina pasitelkti vėliau. Nauji subteikėjai pasitelkiami arba esami subteikėjai keičiami šios Sutarties 14 punkte nustatyta tvarka (kai taikoma);

	
	tinkamai vykdyti kitus įsipareigojimus, numatytus šioje Sutartyje ir teisės aktuose.

	
	Paslaugų teikėjas turi teisę:

	
	gauti visą reikalingą informaciją, kuri susijusi su paslaugų įvykdymu. Sutarties vykdymo laikotarpio pabaigoje visi dokumentai grąžinami Užsakovui, o skaitmeninė informacija neatkuriamai ištrinama;

	
	gauti apmokėjimą, kuris nurodytas Sutarties kainoje, už kokybiškas ir laiku suteiktas Paslaugas;

	
	atsisakyti vykdyti Sutartį, jei Užsakovas nepašalina Paslaugų teikėjo įspėjime nurodytų aplinkybių, priklausančių nuo Užsakovo valios ir kliudančių tinkamai atlikti šia Sutartimi numatytą užduotį ir reikalauti dalinio apmokėjimo už suteiktas Paslaugas;

	
	jei Užsakovas naudojasi Sutarties 4.2.4 papunktyje įtvirtinta tiesioginio atsiskaitymo su subteikėjais galimybe, Paslaugų teikėjas turi teisę prieštarauti nepagrįstiems mokėjimams subteikėjams;

	
	naudotis kitomis teisės aktų ir Sutarties nustatytomis teisėmis.

	
	Užsakovo teisės ir įsipareigojimai

	
	[bookmark: _Hlk179795092]Užsakovas įsipareigoja:

	
	sąžiningai ir tinkamai vykdyti Sutartį;

	
	sudaryti visas būtinas sąlygas Paslaugų teikėjui teikti Sutartyje numatytas Paslaugas, jei tokių sąlygų sudarymas išskirtinai priklauso nuo Užsakovo;

	
	nedelsdamas Paslaugų teikėjui suteikti visą turimą informaciją ir (arba) dokumentus, kurie gali būti reikalingi Sutarčiai vykdyti, jei tokios informacijos ar dokumentų pateikimas yra būtinas Paslaugoms teikti ir nedraudžiamas Lietuvos Respublikos teisės aktų;

	
	[bookmark: _Hlk179795115][bookmark: _Hlk179795007]sudaryti Paslaugų teikėjui sąlygas rengti įslaptintą informaciją Užsakovo įslaptintos informacijos ryšių ir informacinėje sistemoje, jei tai būtina Paslaugoms teikti;

	
	pranešti Paslaugų teikėjui apie šios Sutarties nuostatų, nustatančių Paslaugų kokybę, pažeidimą ir nustatyti terminą trūkumams pašalinti;

	
	nedelsiant raštu informuoti Paslaugų teikėją apie jo darbuotojų Paslaugų teikimo metu padarytą žalą, nekokybiškai arba ne laiku suteiktas Paslaugas, vidaus darbo tvarkos taisyklių pažeidimus ir kitų įsipareigojimų pagal Sutartį nevykdymą;

	
	priimdamas Paslaugas įsitikinti, kad jos atitinka visus Sutartyje nustatytus reikalavimus;

	
	pasirašyti Paslaugų perdavimo–priėmimo aktą, jei Paslaugų rezultatas perduodamas laiku ir yra kokybiškas bei atitinka Techninėje specifikacijoje nurodytą Paslaugų rezultatą ir šioje Sutartyje keliamus reikalavimus;

	
	sumokėti už suteiktas Paslaugas šioje Sutartyje nustatyta tvarka ir terminais Paslaugų teikėjui tinkamai įvykdžius visus sutartinius įsipareigojimus;

	
	ne vėliau kaip per 3 (tris) darbo dienas nuo Sutarties 3.1.20 papunktyje nurodytos informacijos gavimo raštu informuoti subteikėjus apie tiesioginio atsiskaitymo galimybę;

	
	nedelsiant pašalinti Paslaugų teikėjo pranešime (įspėjime) nurodytas aplinkybes, kurios trukdo tinkamai ir laiku vykdyti šią Sutartį, jeigu jos priklauso nuo Užsakovo valios;

	
	tinkamai vykdyti kitus įsipareigojimus, numatytus šioje Sutartyje ir teisės aktuose.

	
	[bookmark: _Hlk172279590]Užsakovas turi teisę:

	[bookmark: _Ref169080069]
	tikrinti Paslaugų teikimo procesą, kiek tai susiję su Paslaugų suteikimu, pareikšti Paslaugų teikėjui pastabas dėl Paslaugų suteikimo ir teikti pasiūlymus;

	
	pateikti Paslaugų teikėjui argumentuotas raštiškas pretenzijas dėl netinkamo Paslaugų teikimo ir atsisakyti mokėti už netinkamai suteiktas Paslaugas;

	
	pateikti Paslaugų teikėjui raštiškas pretenzijas dėl patirtų nuostolių. Pretenzija turi būti pateikta ne vėliau kaip per 30 (trisdešimt) kalendorinių dienų nuo nustatyto fakto;

	[bookmark: _Ref169157317]
	tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Užsakovas, Paslaugų teikėjas ir jo subteikėjas (-ai);

	
	gauti iš Paslaugų teikėjo visą reikiamą informaciją, susijusią su Paslaugų teikimu, susipažinti su dokumentais, susijusiais su teikiamomis Paslaugomis bei šios Sutarties vykdymu;

	
	naudotis kitomis teisės aktų ir Sutarties nustatytomis teisėmis.

	
	Sutarties kaina

	
	Sutarčiai taikomas kainos apskaičiavimo būdas – fiksuotos kainos kainodara, kai už Paslaugas mokama dalimis (etapais).

	
	[bookmark: _Hlk172279657]Užsakovas už tinkamai ir laiku suteiktas Paslaugas (Paslaugų etapą) sumoka paslaugų teikėjui Pasiūlyme nurodyta (Pasiūlymo 4.1 punkto 5 ir 7 skiltys) Paslaugų kaina (toliau – Sutarties įkainis).

	
	Į Sutarties kainą yra įskaičiuoti visi privalomi mokėti mokesčiai, rinkliavos ir kitos su tinkamu Sutarties įvykdymu susijusios Paslaugų teikėjo išlaidos (įskaitant, bet neapsiribojant išlaidomis už PVM sąskaitų faktūrų, sąskaitų faktūrų, kreditinių ir debetinių dokumentų bei avansinių sąskaitų pateikimą naudojantis informacinės sistemos „SABIS“ priemonėmis, kaip tai numatyta Sutarties 5.10 papunktyje). Paslaugų teikėjas vykdo visas mokestines prievoles, kurios gali atsirasti teikiant Sutartyje nurodytas Paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų), jei Sutartyje aiškiai nenustatyta kitaip.

	
	Sutarties kaina bus perskaičiuojamas:

	
	dėl PVM tarifo pasikeitimo;

	
	pagal Paslaugų grupės (pagal klasę „J6209 Kita informacinių technologijų ir kompiuterių paslaugų veikla“[footnoteRef:3]) kainų pokyčius. [3:  https://osp.stat.gov.lt/statistiniu-rodikliu-analize#/ (Ūkis ir finansai (makroekonomika)/Kainų indeksai, pokyčiai ir kainos/Paslaugų kainų indeksai (PKI) ir kainų pokyčiai/Paslaugų kainų indeksai/Paslaugų kainų indeksai (2021 m. – 100), žr. pagal klasę „J6209 Kita informacinių technologijų ir kompiuterių paslaugų veikla“)] 


	
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Paslaugų teikėjo teikiamų Paslaugų Sutartyje nurodytai kainai, Sutarties įkainiai perskaičiuojami nekeičiant Paslaugų įkainių be PVM. Perskaičiuoti Sutarties įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).

	
	Sutarties įkainių peržiūra dėl Paslaugų grupės kainų pokyčio atliekama šiomis sąlygomis ir tvarka:

	
	bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Sutarties papunktį įsigaliojimo dienos), jeigu Paslaugų grupės kainų pokytis (k), apskaičiuotas kaip nustatyta 5.6.7 papunktyje, viršija 5 (penkis) procentus.

	
	Sutarties įkainiai peržiūrimi tik tai Sutarties daliai, kuri nėra išpirkta, t. y., Paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.

	
	jeigu Paslaugų teikimas vėluoja dėl Paslaugų teikėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (negali būti didinami).

	
	atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale[footnoteRef:4] paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo. [4:  https://osp.stat.gov.lt/] 


	
	Šalys privalo Susitarime nurodyti Ūkio subjektams suteiktų paslaugų kainų indekso (pagal klasę „J6209 Kita informacinių technologijų ir kompiuterių paslaugų veikla“) reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotus Sutarties įkainius, perskaičiuotą Pradinės Sutarties vertę.

	[bookmark: _Ref169084966]
	nauji Sutarties įkainiai apskaičiuojami pagal žemiau pateiktą formulę:
, kur
a	– įkainis (Eur be PVM)) (jei peržiūra jau buvo atlikta, tai po paskutinio perskaičiavimo),
a1	– perskaičiuota (pakeista) kaina / įkainis (Eur be PVM),
k	– pagal Ūkio subjektams suteiktų paslaugų kainų indeksą (pagal klasę „J6209 Kita informacinių technologijų ir kompiuterių paslaugų veikla“) apskaičiuotas Paslaugų grupės kainų pokytis (padidėjimas arba sumažėjimas) (%).

	[bookmark: _Ref169087113]
	Paslaugų grupės kainų pokyčio (k) reikšmė skaičiuojama pagal formulę:
, (proc.), kur
Indnaujausias	– kreipimosi dėl kainos / įkainių peržiūros išsiuntimo kitai šaliai dieną paskelbtas naujausias Ūkio subjektams suteiktų paslaugų kainų indeksas (pagal klasę „J6209 Kita informacinių technologijų ir kompiuterių paslaugų veikla“).
Indpradžia	– laikotarpio pradžios datos (mėnesio) Ūkio subjektams suteiktų paslaugų kainų indeksas (pagal klasę „J6209 Kita informacinių technologijų ir kompiuterių paslaugų veikla“). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

	
	skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų (įrašyti tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio.

	
	Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, nesuteiktų ir neapmokėtų Paslaugų sąrašą su kiekiais, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą nei nurodytas šioje procedūroje.

	
	Susitarimas turi būti sudarytas per 15 (penkiolika) darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.

	
	Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal Įstatymo nuostatas.

	Su Paslaugų teikėju už laiku suteiktas kokybiškas ir Sutarties reikalavimus atitinkančias Paslaugas (Paslaugų etapą) atsiskaitoma per 30 (trisdešimt) kalendorinių dienų po Paslaugų (Paslaugų etapo) perdavimo–priėmimo akto pasirašymo ir teisingos sąskaitos faktūros pateikimo dienos.

	
	Sutarties 5.7 papunktyje nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Paslaugų teikėjui pateikia įrodymus, patvirtinančius apie finansavimo iš trečiųjų šalių vėlavimą.

	
	Tiesioginio atsiskaitymo Paslaugų teikėjo pasitelkiamiems subtiekėjams galimybės įgyvendinamos šia tvarka:

	
	Subtiekėjas, norėdamas, kad Užsakovas tiesiogiai atsiskaitytų su juo pateikia prašymą Užsakovui ir inicijuoja trišalės sutarties tarp jo, Užsakovo ir Paslaugų teikėjo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subtiekėju. Šioje sutartyje nurodoma Paslaugų teikėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į Pirkimo dokumentuose ir subtiekimo sutartyje nustatytus reikalavimus.

	
	Subtiekėjas, prieš pateikdamas sąskaitą Užsakovui, turi ją suderinti su Paslaugų teikėju. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas Paslaugų teikėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Paslaugų teikėjui pagal Sutarties sąlygas ir tvarką. Paslaugų teikėjas, išrašydamas ir pateikdamas sąskaitas Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Paslaugų teikėjo patvirtintų sąskaitų sumų.

	
	Tiesioginis atsiskaitymas su subtiekėju neatleidžia Paslaugų teikėjo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subtiekėju, Paslaugų teikėjui Sutartimi numatytos teisės, pareigos ir kiti įsipareigojimai nepereina subtiekėjui.

	
	Atsiskaitymai su subtiekėju atliekami trišalėje sutartyje nurodytomis kainomis.

	
	Jei dėl tiesioginio atsiskaitymo su subtiekėju faktiškai nesutampa Paslaugų teikėjo ir subtiekėjo nurodyti faktiniai kiekiai, apimtys ir (ar) mokėtinos sumos, rizika prieš Užsakovą tenka Paslaugų teikėjui ir neatitikimai pašalinami Paslaugų teikėjo sąskaita.

	
	Atsiskaitymas su subtiekėju vykdomas per 30 (trisdešimt) kalendorinių dienų po Paslaugų perdavimo–priėmimo akto pasirašymo ir teisingos sąskaitos faktūros pateikimo Užsakovui dienos. Šiame papunktyje nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

	Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis (informacinės sistemos paslaugos „SABIS“ svetainė pasiekiama adresu sabis.nbfc.lt) išskyrus Įstatymo 12 straipsnio 12 dalyje nustatytus atvejus ir kai pirkimas ar pirkimo sutarties vykdymas yra susijęs su įslaptinta informacija arba jiems valstybės saugumo aspektus reglamentuojančiuose įstatymuose ir jų įgyvendinamuosiuose teisės aktuose taikomi specialūs saugumo reikalavimai ir jeigu atitinkamų esminių valstybės saugumo interesų negalima apsaugoti kitomis priemonėmis negu šio įstatymo reikalavimų netaikymas.

	
	Intelektinės nuosavybės teisės į Paslaugų teikimo rezultatus, neribojant šių teisių galiojimo teritorijos ir laiko, Užsakovui pereina nuo Paslaugų rezultato perdavimo Užsakovui momento, t. y. Paslaugų perdavimo–priėmimo akto (Sutarties 4 priedas) pasirašymo momento.

	
	Užsakovo vardu Paslaugų užsakymus, Paslaugų perdavimo–priėmimo aktus pasirašyti ir sąskaitas faktūras patvirtinti turi teisę Užsakovo Diplomatinės tarnybos saugos departamento direktorius, o jo nesant – jį pavaduojantis asmuo.

	
	Visos mokėtinos sumos mokamos banko pavedimu į Paslaugų teikėjo nurodytą banko sąskaitą.

	
	Apmokėjimas vykdomas iš šių Užsakovo lėšų: priemonės kodas – 14.002.12.01.01, ekonominis straipsnis – 2.2.1.1.1.21-99.

	Įslaptintos informacijos saugumas

	
	Ši Sutartis yra įslaptintas sandoris, kurio vykdymo metu Paslaugų teikėjui bus patikėta, naudojama ir (ar) sukuriama įslaptinta informacija, žymima slaptumo (aukščiausia) žyma „Riboto naudojimo“, ir Paslaugų teikėjas ir jo subtiekėjas teisės aktų nustatyta tvarka privalo organizuoti ir vykdyti šios informacijos apsaugą.

	
	Paslaugų teikėjo darbuotojas, vykdant Sutartį parengęs įslaptintą informaciją, vadovaudamasis Paslaugų teikimo įslaptinimo žinynu privalo ją pažymėti nustatyta slaptumo žyma (jeigu Sutarties vykdymo metu bus sukuriama įslaptinta informacija).

	
	Paslaugų teikėjas privalo užtikrinti, kad su įslaptinta informacija dirbs ir susipažins tik atitinkamus leidimus dirbti ar susipažinti su įslaptinta informacija turintys Paslaugų teikėjo darbuotojai ir tik vadovaudamiesi principu „Būtina žinoti“.

	
	Paslaugų teikėjas turi užtikrinti, kad įslaptintos informacijos ryšių ir informacinėse sistemose (toliau – ĮIRIS) neapdoros ir neperduos jokios įslaptintos informacijos, išskyrus atvejus, kai Paslaugų teikėjui Valstybės ir tarnybos paslapčių įstatymo nustatyta tvarka yra išduotas leidimas naudoti ĮIRIS įslaptintos informacijos apdorojimui ir perdavimui.

	
	Paslaugų teikėjas turi užtikrinti, kad įslaptinta informacija nebus saugoma ir su tokia informacija nebus dirbama patalpose, kurios Lietuvos Respublikos teisės aktų nustatyta tvarka nėra pripažintos tinkamomis dirbti su įslaptinta informacija ar tokią informaciją saugoti.

	
	Įslaptintos informacijos keitimasis tarp Užsakovo ir Paslaugų teikėjo bus vykdomas Įslaptintos informacijos administravimo ir išslaptinimo tvarkos apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“ nustatyta tvarka.

	
	Paslaugų teikėjas turi paskirti asmenį (-is), atsakingą (-us) už įslaptintos informacijos apsaugą, įskaitant asmenį, atsakingą už įslaptintos informacijos gabenimą. Paslaugų teikėjo asmenys atsakingi už:

	
	įslaptintos informacijos apsaugą yra – /nurodomi konkretūs Paslaugų teikėjo asmenys, jų pareigos ir kontaktiniai duomenys/, /nurodyti telefono numerį/, /nurodyti el. pašto adresą/;

	
	įslaptintos informacijos gabenimą yra – /nurodomi konkretūs Paslaugų teikėjo asmenys, jų pareigos ir kontaktiniai duomenys/, /nurodyti telefono numerį/, /nurodyti el. pašto adresą/;

	
	Sutarties (įslaptinto sandorio) vykdymą yra – Sutarties 16.2.2 papunktyje nurodytas Paslaugų teikėjo atstovas.

	Sutarties dalies vykdymui Paslaugų teikėjas gali, Sutarties 14 punkte nustatyta tvarka, pasitelkti subteikėją tik gavusi rašytinį Užsakovo sutikimą. Subteikėjui galioja šiame skyriuje išdėstyti Paslaugų teikėjui taikomi reikalavimai, susiję su įslaptintos informacijos apsauga.

	Paslaugų teikėjas privalo per 2 (dvi) darbo dienas pranešti Užsakovui ir Lietuvos Respublikos valstybės saugumo departamentui (toliau – Valstybės saugumo departamentas), apie sutarties su Sutarties dalį vykdančiu subteikėju nutraukimą, taip pat apie asmenų atsakingų už atskiras įslaptintos informacijos apsaugos sritis, ir kitų darbuotojų, kuriems yra suteikta teisė dirbti ar susipažinti su įslaptinta informacija, pasikeitimą bei darbo santykių nutraukimą.

	
	Pasikeitus Sutartyje dalyvaujantiems Paslaugų teikėjo darbuotojams, turintiems teisę dirbti ar susipažinti su įslaptinta informacija, Paslaugų teikėjas per 2 (dvi) darbo dienas apie tai turi raštu pranešti Užsakovui, nurodyti naujus darbuotojus, kuriems reikės dirbti ar susipažinti su įslaptinta informacija, pateikti patvirtinančius dokumentus, kad nauji darbuotojai turi teisę dirbti ar susipažinti su įslaptinta informacija, ir užtikrinti, kad nauji darbuotojai su šia informacija nesusipažins, iki jiems nebus išduoti leidimai dirbti ar susipažinti su įslaptinta informacija (atsižvelgiant į įslaptintos informacijos, su kuria būtina susipažinti darbuotojui, aukščiausią slaptumo žymą).

	
	Sutartį įvykdžius ar jos vykdymą nutraukus prieš terminą, Paslaugų teikėjas privalo per 5 (penkias) darbo dienas Užsakovui perduoti visą gautą ar Sutarties vykdymo metu sukurtą įslaptintą informaciją ir, jei Sutarties vykdymo metu buvo naudojama Paslaugų teikėjui priklausanti ĮIRIS įslaptintai informacijai apdoroti ar perduoti, neatkuriamai ištrinti šią informaciją.

	
	Paslaugų teikėjas nedelsiant privalo pranešti Valstybės saugumo departamentui apie Valstybės ir tarnybos paslapčių įstatymo 35 straipsnio 1 dalies 3, 4, 5 punktuose nurodytos informacijos pasikeitimus.

	
	Paslaugų teikėjas negali viešai skelbti informacijos apie sudarytą ar vykdytą Sutartį.

	
	Paslaugų teikėjas nedelsiant privalo informuoti Valstybės saugumo departamentą atsiradus Valstybės ir tarnybos paslapčių įstatymo 37 straipsnio 1 dalies 1, 4, 5, 8, 9 ar 11 punktuose nurodytoms aplinkybėms.

	
	Paslaugų teikėjas privalo nedelsdamas, bet ne vėliau kaip per 1 (vieną) darbo dieną nuo aplinkybių atsiradimo dienos, pranešti Užsakovo atsakingam asmeniui ir Valstybės saugumo departamentui apie visus įvykusius įslaptintos informacijos apsaugos reikalavimų pažeidimus, dėl kurių įslaptinta informacija buvo ar galėjo būti neteisėtai atskleista ar prarasta, arba kilus įtarimams, kad buvo padaryti tokie pažeidimai.

	
	Paslaugų teikėjas privalo leisti Užsakovo ir Valstybės saugumo departamento atsakingiems asmenims vykdyti Sutarties metu patikėtos, naudojamos ir (ar) sukuriamos įslaptintos informacijos apsaugos veiksmų kontrolę.

	
	Paslaugų teikėjas privalo vykdyti Valstybės saugumo departamento bei Užsakovo teisėtus reikalavimus, susijusius su įslaptintos informacijos apsauga.

	
	Užsakovo už Sutarties sudarymo ir vykdymo metu perduotos ar Sutarties vykdymo metu sukurtos įslaptintos informacijos apsaugos ir Sutarties reikalavimų vykdymo priežiūrą atsakingas /nurodyti Užsakovo atsakingo asmens pareigas, vardą ir pavardę/, /nurodyti telefono numerį/, /nurodyti el. pašto adresą/.

	Asmens duomenų apsauga

	Vykdydamos Sutartį šalys įsipareigoja asmens duomenų tvarkymą vykdyti teisėtai – laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymo, kitų teisės aktų, reglamentuojančių asmens duomenų tvarkymą, reikalavimų.

	
	Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti.

	
	Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis.

	
	Asmens duomenų, kurių valdytojas ar tvarkytojas yra Užsakovas, tvarkymas:

	
	Paslaugų teikėjui, teikiančiam Paslaugas ir norinčiam tinkamai įgyvendinti prisiimtus įsipareigojimus, Užsakovas privalo tam tikrais atvejais suteikti fizinių asmenų asmens duomenis (toliau – Asmens duomenys).

	
	Užsakovas įsipareigoja užtikrinti, kad Paslaugų teikėjui perduodami Asmens duomenys būtų tikri ir teisingi, kad jie gauti teisėtu būdu. Užsakovas pateikia tik tiek Asmens duomenų, kiek jų būtina, kad Paslaugų teikėjas galėtų tinkamai įgyvendinti Sutartimi prisiimtus įsipareigojimus, įskaitant, bet neapsiribojant, asmens vardą ir pavardę.

	
	Paslaugų teikėjas, vykdydamas Sutartį, turi teisę gautus Asmens duomenis perduoti įgaliotiems Paslaugų teikėjo darbuotojams sutartoms funkcijoms atlikti. Kartu Paslaugų teikėjas įsipareigoja su šiais darbuotojais sudaryti rašytines sutartis, kuriomis darbuotojas įsipareigotų neatskleisti gautų Asmens duomenų, bei užtikrinti jų konfidencialumą.

	
	Užsakovas ir Paslaugų teikėjas privalo bendradarbiauti tiek, kiek būtina, siekiant apsaugoti Užsakovo perduodamų Asmens duomenų saugumą, ginant asmenų teises, o kilus kokių nors neaiškumų, – ir įrodinėjant atliktų veiksmų teisėtumą bei atitiktį teisės aktų reikalavimams.

	
	Užsakovo perduodami Asmens duomenys laikytini konfidencialiais.

	
	Paslaugų teikėjas įsipareigoja:

	
	veikti pagal Sutartį bei atskirus Užsakovo rašytinius nurodymus. Užsakovas turi teisę savarankiškai priimti sprendimus, reikalingus užtikrinti Asmens duomenų tinkamą tvarkymą;

	
	Asmens duomenis tvarkyti laikantis Sutarties 7.1 papunktyje nustatytų teisės aktų ir reikalavimų bei Asmens duomenų tvarkymo ir duomenų subjekto teisių įgyvendinimo Lietuvos Respublikos užsienio reikalų ministerijoje, diplomatinėse atstovybėse, konsulinėse įstaigose ir specialiosiose misijose tvarkos aprašo, patvirtinto Lietuvos Respublikos užsienio reikalų ministro 2015 m. liepos 28 d. įsakymu Nr. V-154 „Dėl asmens duomenų tvarkymo Lietuvos Respublikos užsienio reikalų ministerijoje, diplomatinėse atstovybėse, konsulinėse įstaigose ir specialiosiose misijose taisyklių patvirtinimo“ (aktualia redakcija);

	
	Asmens duomenis naudoti tik Sutarties vykdymo tikslams;

	
	užtikrinti, kad Užsakovo perduotus Asmens duomenis tvarkantys darbuotojai (įgalioti asmenys) būtų įsipareigoję užtikrinti perduotų Asmens duomenų konfidencialumą arba jiems būtų taikoma atitinkama įstatais nustatyta konfidencialumo prievolė;

	
	užtikrinti iš Užsakovo gautų Asmens duomenų apsaugą nuo neteisėto atskleidimo ar naudojimo, laikantis Europos Sąjungos ir Lietuvos Respublikos teisės aktų nustatytų Asmens duomenų apsaugos reikalavimų;

	
	imtis visų techninių bei organizacinių priemonių, kurios galėtų užtikrinti gautų Asmens duomenų saugumą, taip pat apsaugant nuo sunaikinimo, pakeitimo, neteisėto atskleidimo bet kokia forma, ir nuo bet kurio kito neteisėto Asmens duomenų tvarkymo;

	
	nedelsiant informuoti Užsakovą apie bet kokį Asmens duomenų saugumo pažeidimą;

	
	Sutartį įvykdžius ar jos vykdymą nutraukus prieš terminą, tinkamai sunaikinti iš Užsakovo gautus Asmens duomenis, išskyrus atvejus, jeigu Asmens duomenis Paslaugų teikėjas privalo saugoti vadovaudamasi galiojančiais teisės aktais.

	
	Atsiradus poreikiui gali būti pasirašomas papildomas susitarimas, kuriame Šalys galėtų detalizuoti joms aktualius klausimus dėl asmens duomenų apsaugos.

	
	Konfidencialumas

	
	Sutarties vykdymo metu Paslaugų teikėjui patikėtos, naudojamos ir (ar) sukuriamos įslaptintos informacijos apsaugos organizavimui ir vykdymui taikomi Sutarties 6 punkte nustatyti reikalavimai, asmens duomenų apsaugai taikomi Sutarties 7 punkte nustatyti reikalavimai, kitos informacijos konfidencialumui užtikrinti taikomi šie reikalavimai:

	
	konfidencialia informacija laikoma visa su Sutartimi bei jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą Užsakovui, Paslaugų teikėjui ar trečiųjų asmenų interesams ir (ar) kurios atskleidimas nėra pageidaujamas Šalių, išskyrus Sutarties 8.4 papunktyje nurodytą informaciją.

	
	Užsakovas ir Paslaugų teikėjas užtikrina, kad:

	
	jų samdomas ar jiems dirbantis asmuo naudos konfidencialią informaciją tik Sutarties vykdymo tikslais;

	
	jų samdomas ar jiems dirbantis asmuo Sutarties vykdymo tikslais neatskleis jokios konfidencialios informacijos jokiam trečiajam asmeniui be išankstinio raštiško konfidencialios informacijos pateikėjo sutikimo;

	
	imsis visų būtinų atsargumo priemonių siekdami užtikrinti, kad jokia konfidenciali informacija nebūtų atskleista (išskyrus pirmiau minėtus atvejus) ar naudojama jokiais kitais tikslais, išskyrus jų darbuotojams, tarnautojams vykdant Sutartį.

	Konfidencialia informacija nelaikoma:

	
	informacija, kuri yra teikiama tam, kad ji būtų pateikta viešai ir būtų įmanoma vykdyti Sutartį;

	
	informacija, kuri yra valdoma gavėjo be apribojimų ją atskleisti;

	
	informacija, kuri yra gauta iš trečiųjų asmenų, kurie ją gavo teisėtai, ir jai netaikomi apribojimai dėl atskleidimo;

	
	informacija, kuri privalo būti atskleista pagal įstatymus ar kitus teisės aktus;

	
	informacija nurodyta Įstatymo 13 straipsnio 2 dalies 1–4 punktuose.

	
	Šalių atsakomybė

	
	Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai ir sąžiningai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

	
	Užsakovas priskaičiuotas baudas išskaičiuoja iš Paslaugų teikėjo mokėtinų sumų.

	
	Jeigu Paslaugų teikėjas savo kaltais veiksmais ar dėl neatsargumo, ar neveikimu sukelia Užsakovui nuostolius, kurie neatlyginami Paslaugu teikėjo civilinės atsakomybės draudimu, Paslaugų teikėjas įsipareigoja atlyginti draudiko neatlygintų nuostolių dalį.

	
	Jeigu Užsakovas, gavęs tinkamai pateiktą ir užpildytą sąskaitą, uždelsia atsiskaityti už tinkamai Paslaugų teikėjo perduotas kokybiškas Paslaugas per Sutartyje nurodytą terminą, Paslaugų teikėjas gali reikalauti iš Užsakovo 0,02 (dvi šimtosios) procento dydžio delspinigių už kiekvieną uždelstą dieną (skaičiuojant nuo kitos nei nustatytas terminas dienos) nuo laiku neapmokėtos sumos be PVM.

	
	Jeigu Paslaugų teikėjas vėluoja vykdyti užsakymą, teikti Paslaugas ar ištaisyti jų trūkumus arba nevykdo kitų sutartinių įsipareigojimų, Užsakovas gali reikalauti iš Paslaugų teikėjo 0,02 (dviejų šimtųjų) procento dydžio delspinigių už kiekvieną uždelstą dieną (skaičiuojant nuo kitos nei nustatytas terminas dienos) nuo laiku neperduotų Paslaugų ar Paslaugų, turinčių trūkumų, kainos be PVM.

	Nutraukus Sutartį dėl esminio Sutarties pažeidimo, nurodyto šios Sutarties 12.6.1.4 ar 12.6.1.6 papunkčiuose, mokama 15 (penkiolikos) procentų dydžio bauda nuo Pradinės Sutarties vertės be PVM, nurodytos Sutarties 2.2 papunktyje.

	Nutraukus Sutartį dėl esminio Sutarties pažeidimo, nustatyto Sutartyje, išskyrus atvejus, nurodytus 9.6 papunktyje, mokama 5 (penkių) procentų dydžio bauda nuo Pradinės Sutarties vertės be PVM, nurodytos Sutarties 2.2 papunktyje.

	
	Paslaugų teikėjas neprisiima atsakomybės ir neatlygina Užsakovui žalos ir nuostolių:

	
	kilusių dėl nenugalimos jėgos (force majeure);

	
	atsiradusių po to, kai gavęs Paslaugų teikėjo pranešimą apie galimą grėsmę, Užsakovas laiku nesiėmė visų būtinų priemonių žalai (nuostoliams) išvengti ar sumažinti;

	
	jei nuostoliai atsirado ir (ar) padidėjo dėl to, kad Užsakovas nevykdė arba netinkamai vykdė kitus šia Sutartimi prisiimtus įsipareigojimus.

	
	Delspinigių ar baudų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus ir nuo teisės reikalauti atlyginti patirtus nuostolius dėl netinkamo Sutarties vykdymo.

	
	Nenugalimos jėgos aplinkybės (force majeure)

	
	Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.

	
	Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

	
	Nustatydamos nenugalimos jėgos aplinkybes Šalys vadovaujasi Nenugalimos jėgos (force majeure) aplinkybes liudijančių pažymų išdavimo tvarkos aprašu, patvirtintu Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

	
	Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 2 (dvi) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

	
	Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis neinformuoja arba laiku neišsiunčia pranešimo, ji privalo kompensuoti kitai Šaliai žalą, kurią ši patyrė dėl nepateikto ar laiku nepateikto pranešimo.

	
	Sutarties keitimas

	
	Sutartis jos galiojimo laikotarpiu gali būti keičiama neatliekant naujos pirkimo procedūros Sutartyje ir Įstatymo 53 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą, kita Šalis motyvuotai atsako ne vėliau kaip per 10 (dešimt) darbo dienų.

	
	Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID-19) plitimu ir taikomas priemones asmenų sveikatai užtikrinti, Paslaugų teikimo sąlygos ir terminai Sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam Šalies veiklos organizavimui. Šalis, kurios veiklai yra taikomi šiame Sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą Šalį. Pakeistos Paslaugų teikimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

	
	Visi Sutarties pakeitimai ir papildymai yra neatskiriama Sutarties dalis, jeigu jie atlikti raštu ir pasirašyti kompetentingų Sutarties Šalių atstovų.

	
	Sutarties įsigaliojimas, jos galiojimas ir nutraukimas

	
	Pirkimo sutartis įsigalioja ją pasirašius abiem Sutarties Šalims.

	
	Sutartis galioja iki visiško prievolių įvykdymo (kol bus išnaudota Pradinės Sutarties vertė, bet Paslaugų teikimo terminas negali būti ilgesnis kaip 60 (šešiasdešimt) mėnesių nuo Sutarties įsigaliojimo dienos).

	
	Ši Sutartis gali būti nutraukiama:

	
	abipusiu Šalių sutarimu;

	
	Įstatymo 54 straipsnyje ir Sutartyje numatytais atvejais, raštu įspėjus kitą Šalį prieš 14 (keturiolika) kalendorinių dienų.

	
	Sutarties nutraukimas Užsakovo iniciatyva:

	
	Užsakovas vienašališkai nutraukia Sutartį, įspėjęs Paslaugų teikėją raštu prieš ne trumpesnį nei 5 (penkių) kalendorinių dienų terminą, jeigu Paslaugų teikėjas padaro esminį Sutarties pažeidimą. Užsakovas taip pat turi teisę nutraukti Sutartį, jeigu Paslaugų teikėjas padaro Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Užsakovo pretenziją, per pretenzijoje nurodytą terminą neištaiso pažeidimo. Esminiu Sutarties pažeidimu laikoma, jeigu:

	
	Paslaugų teikėjas nevykdo prisiimtų įsipareigojimų už Sutartyje nustatytą Sutarties kainą (įkainius);

	
	Paslaugų teikėjas pažeidžia Paslaugų teikimo terminus ir priskaičiuotų netesybų už vėlavimą suma viršija 5 (penkis) procentus Pradinės sutarties vertės;

	
	Paslaugų teikėjas per bet kurį 12 (dvylikos) mėnesių laikotarpį daugiau kaip 2 (du) kartus suteikia Paslaugas, kurių rezultatas neatitinka Sutartyje ir (ar) įstatymuose nustatytų reikalavimų Paslaugoms;

	Paslaugų teikėjas nevykdo Sutartyje ir Lietuvos Respublikos valstybės ir tarnybos paslapčių įstatyme nustatytų įslaptintos informacijos apsaugos reikalavimų ir tai kelia grėsmę, kad įslaptinta informacija gali būti prarasta ar neteisėtai atskleista, taip pat Lietuvos Respublikos valstybės ir tarnybos paslapčių įstatymo 38 straipsnyje nustatyta tvarka ir pagrindais. Šiame punkte numatytais atvejais Užsakovas turi teisę reikalauti iš Paslaugų teikėjo atlyginti nuostolius;

	
	Paslaugų teikėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą (kitas, nei nurodytas šios Sutarties 12.6.1.4 papunktyje);

	Paslaugų teikėjas ar bet kuris jo samdomas ar jo vardu veikiantis asmuo pažeidžia Sutarties 16.6 papunkčio nuostatas ar Paslaugų teikėjas, ar bet kuris jo samdomas ar jo vardu veikiantis asmuo padaro korupcinio pobūdžio nusikalstamą veiką (kaip tai apibrėžta Lietuvos Respublikos korupcijos prevencijos įstatyme) vykdant Sutartį;

	
	Paslaugų teikėjas pažeidžia Sutarties nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo;

	
	Užsakovas turi teisę vienašališkai nutraukti Sutartį ar jos dalį raštu įspėjęs Paslaugų teikėją prieš ne trumpesnį nei 10 (dešimties) kalendorinių dienų terminą, jeigu:

	
	Paslaugų teikėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;

	
	pasikeičia teisės aktai, susiję su Sutarties objektu, Sutarties vykdymu, ar su Užsakovo vykdoma veikla, kuriai buvo sudaryta Sutartis, ir dėl tokių pakeitimų Užsakovas nusprendžia nutraukti Sutartį;

	
	Užsakovas nusprendžia nebevykdyti veiklos, kurios vykdymui Sutartimi įsigyjamos Paslaugos ir Sutarties poreikis išnyksta;

	
	Užsakovo valdymo organas priima sprendimą, dėl kurio Sutarties poreikis išnyksta;

	
	pasikeičia (pablogėja) Užsakovo finansinė padėtis ar Užsakovas negauna/netenka finansavimo ir dėl šios priežasties nusprendžia nutraukti Sutartį;

	nebelieka perkamų Paslaugų poreikio;

	
	Užsakovas iš pirkimų priežiūrą atliekančių institucijų gauna nurodymą/rekomendaciją nutraukti Sutartį;

	
	Paslaugų teikėjas atsisako pašalinti arba nepašalina Paslaugų trūkumų per Užsakovo nustatytus protingus terminus;

	
	Paslaugų teikėjas pažeidžia Sutartį arba įstatymus bei kitus teisės aktus ir per Užsakovo rašytinėje pretenzijoje nurodytą terminą neištaiso pažeidimo.

	
	Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.

	
	Užsakovas nedelsiant, bet ne vėliau kaip per 5 (penkias) kalendorines dienas, vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Paslaugų teikėją raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms.

	
	Užsakovas turi teisę vienašališkai nutraukti Sutartį ir įstatymuose bei kituose teisės aktuose įtvirtintais atvejais.

	
	Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.

	
	Tais atvejais, kai Paslaugų teikėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Paslaugų teikėjas informuoja Užsakovą apie pašalintą pažeidimą ar išnykusias aplinkybes, dėl kurių buvo inicijuota Sutarties nutraukimo procedūra.

	
	Sutarties nutraukimas Paslaugų teikėjo iniciatyva:

	Paslaugų teikėjas turi teisę vienašališkai nutraukti Sutartį, įspėjęs Užsakovą raštu prieš ne trumpesnį nei 30 (trisdešimties) kalendorinių dienų terminą, jeigu Užsakovas pažeidžia atsiskaitymo su Paslaugų teikėju terminus (išskyrus atvejus, kai Užsakovas naudojasi savo teise sulaikyti mokėjimus), ir Užsakovo skola Paslaugų teikėjui viršija 20 (dvidešimt) procentų Pradinės sutarties vertės be PVM ir Užsakovas, gavęs Paslaugų teikėjo pretenziją, per 30 (trisdešimt) kalendorinių dienų nesumoka Paslaugų teikėjui mokėtinų sumų.

	
	Paslaugų teikėjas turi teisę vienašališkai nutraukti Sutartį, įspėjęs Užsakovą raštu prieš ne trumpesnį nei 10 (dešimties) kalendorinių dienų terminą, jeigu Užsakovas pažeidžia Sutartį arba įstatymus bei kitus teisės aktus ir per Paslaugų teikėjo rašytinėje pretenzijoje nurodytą terminą neištaiso pažeidimo, išskyrus Sutarties 12.7.1 papunktyje nustatytą atvejį.

	
	Jeigu Sutarties 12.7.1 papunktyje nurodytos aplinkybės yra susijusios tik su atskira dalimi arba atskiru Susitarimu, Paslaugų teikėjas turi teisę nutraukti Sutartį tik tos dalies atžvilgiu arba nutraukti tik tokį Susitarimą.

	
	Paslaugų teikėjas turi teisę vienašališkai nutraukti Sutartį ir kitais įstatymuose bei kituose teisės aktuose įtvirtintais atvejais.

	
	Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.

	
	Tais atvejais, kai per įspėjimo apie Sutarties nutraukimą terminą Užsakovas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Užsakovas informuoja apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra, Paslaugų teikėją.

	
	Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.

	
	Nutraukus Sutartį, Šalys privalo:

	
	įsitikinti, jog iki Sutarties nutraukimo dienos suteiktos Paslaugos ir kiti atlikti veiksmai atitinka Sutarties reikalavimus ir Šalys dėl to viena kitai nebereikš pretenzijų;

	
	atsiskaityti už iki Sutarties nutraukimo suteiktas Paslaugas, atitinkančias Sutarties reikalavimus;

	
	per 10 (dešimt) kalendorinių dienų nuo pranešimo apie Sutarties nutraukimą gavimo dienos ar Susitarimo dėl Sutarties nutraukimo sudarymo dienos perduoti viena kitai visus dokumentus, kuriuos buvo būtina perduoti pagal Sutarties nuostatas.

	
	Ginčų nagrinėjimas

	
	Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie galėtų daryti žalą Šalių interesams, geram vardui bei tarpusavio santykiams.

	
	Šalys sieks, kad visi ginčai, nesutarimai ir pretenzijos, kurie gali kilti tarp Šalių dėl šios Sutarties, būtų sprendžiami derybų keliu, tarpusavio susitarimu ir bendradarbiavimo pagrindu.

	
	Jei nesutarimų ir pretenzijų nepavyksta išspręsti Šalių derybų keliu per 20 (dvidešimt) kalendorinių dienų nuo derybų pradžios, visi ginčai, kylantys dėl šios Sutarties, sprendžiami vadovaujantis Lietuvos Respublikos įstatymais teisme pagal Užsakovo buveinės adresą. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

	Įsipareigojimų perleidimas ir subtiekimas (įskaitant ūkio subjektus, kurių pajėgumais remiamasi) 

	
	Šalys negali perleisti savo įsipareigojimų pagal Sutartį be atskiro Šalių susitarimo.

	Sutarties vykdymo metu Paslaugų teikėjas gali keisti Sutarties 5 priede „Teikėjų pasitelkiami subtiekėjai“ (jei toks bus) nurodytus ir (ar) pasitelkti naujus subtiekėjus. Apie keičiamus ir (ar) naujai pasitelkiamus subtiekėjus Paslaugų teikėjas turi informuoti Užsakovą raštu (įvykdyti kitas Sutartyje Paslaugų teikėjui nustatytas prievoles, žr. Sutarties 6.8 ir 6.9 papunkčius) nurodant subtiekėjo keitimo priežastis ir pateikiant kvalifikaciją (jei informacija apie kvalifikaciją nėra prieinama viešai) bei Tiekėjo pašalinimo pagrindų nebuvimą (jei taikoma) patvirtinančius dokumentus ir gauti Užsakovo rašytinį sutikimą. Keičiantysis ir (ar) naujai pasitelkiamas subtiekėjas turi neturėti Tiekėjo pašalinimo pagrindų (jei taikoma), keičiančiojo ar naujai pasitelkiamo subtiekėjo:

	
	kvalifikacija turi būti pakankama Sutarties įvykdymui, įskaitant, bet neapsiribojant, turi turėti galiojantį Valstybės ir tarnybos paslapčių įstatymo nustatyta tvarka išduotą:

	
	jei subtiekėjas yra fizinis asmuo – tiekėjo leidimą dirbti ar susipažinti su įslaptinta informacija, suteikiantį teisę sudaryti įslaptintus sandorius, kurių metu bus susipažįstama su įslaptinta informacija, žymima slaptumo žyma „Riboto naudojimo“ (arba aukštesne žyma), tokia informacija bus patikėta, naudojama ar sukuriama;

	
	jei subtiekėjas yra juridinis asmuo – įslaptintos informacijos, žymimos slaptumo žyma „Riboto naudojimo“ (arba aukštesne žyma), apsaugos reikalavimų atitiktį patvirtinančią pažymą arba tiekėjo patikimumo pažymėjimą;

	
	darbuotojai (specialistai), tiesiogiai teiksiantys paslaugas ir kuriems Sutarties vykdymo metu bus būtina dirbti ar susipažinti su įslaptinta informacija – turi turėti Valstybės saugumo departamento suteiktą teisę dirbti ar susipažinti su įslaptinta informacija, žymima slaptumo žyma „Riboto naudojimo“ (arba aukštesne žyma), arba išduotą leidimą dirbti ar susipažinti su įslaptinta informacija.

	
	Nustačius, kad Paslaugų teikėjo pasitelktas ar planuojamas pasitelkti subtiekėjas neatitinka Sutarties 14.2 papunktyje nustatytų reikalavimų, Užsakovas reikalauja Paslaugų teikėjo per protingą terminą tokį subtiekėją pakeisti kitu.

	
	Subtiekimas nesukuria sutartinių santykių tarp Užsakovo ir subtiekėjo. Paslaugų teikėjas atsako už savo subtiekėjo veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Paslaugų teikėjo nuo jokių jo įsipareigojimų pagal Sutartį.

	
	Aplinkos apsaugos ir socialiniai kriterijai

	
	Aplinkos apsaugos kriterijai Paslaugoms nustatomi vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1. papunkčiu (prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų): taikant Tvarkos aprašo 4.4.4.1 papunktyje nustatytą aplinkosauginį principą ir siekiant, kad teikiant Paslaugas ir vykdant sutartinius įsipareigojimus, būtų sunaudojama mažiau gamtos išteklių, turi būti mažinamas popieriaus sunaudojimas, atsisakoma nebūtino dokumentų kopijavimo ir spausdinimo, dokumentacija teikiama tik elektroniniu formatu, o dokumentaciją, kuri turi būti pasirašoma, būtina pasirašyti elektroniniu parašu. Esant būtinybei dokumentaciją spausdinti, ji turi būti spausdinama ant abiejų lapo pusių ir naudojamas popierius, kuris atitinka aplinkos apsaugos kriterijus popieriui ir jo gaminiams, nustatytus Tvarkos aprašo 2 priedo 1 punkte.
Pirkimo objektas tenkina Tvarko aprašo 4.4.3 papunktyje nustatytą sąlygą, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos.

	
	Su perkamomis Paslaugomis susiję socialiniai kriterijai nenustatomi.

	
	Baigiamosios nuostatos

	
	Sutarties priedai, visi jos pakeitimai ir papildymai, sudaryti raštu ir patvirtinti šalių parašais, turi tokią pat teisinę galią, kaip ir Sutartis, ir yra neatskiriamos jos dalys.

	
	Už Sutarties vykdymą, Sutarties ir pakeitimų paskelbimą (kai taikoma) atsakingi šalių atstovai:

	[bookmark: _Ref169087515]
	Užsakovo atstovas – /nurodyti Užsakovo atsakingo asmens pareigas, vardą ir pavardę/, /nurodyti telefono numerį/, /nurodyti el. pašto adresą/, o jo nesant – jį pavaduojantis asmuo;

	[bookmark: _Ref189476304]
	Paslaugų teikėjo atstovas (-ė) – /nurodyti Paslaugų teikėjo atsakingo asmens pareigas, vardą ir pavardę/, /nurodyti telefono numerį/, /nurodyti el. pašto adresą/.

	
	Nei Sutartis, nei jokios iš Sutarties atsirandantys įsipareigojimai negali būti perduoti trečiajai šaliai be išankstinio kitos Šalies sutikimo raštu.

	
	Visi pranešimai, informacija ir kitokia šioje Sutartyje numatyta korespondencija turi būti daroma raštu ir siunčiama registruotu laišku, per kurjerį, faksu, elektroniniu paštu arba papildomai Šalių nustatyta tvarka. Jei siunčiama per kurjerį, faksu ar elektroniniu paštu, gavimo data bus laikoma išsiuntimo diena, o jei siunčiama registruotu laišku – 5 (penkta) darbo diena nuo išsiuntimo.

	
	Šalys privalo nedelsiant, bet ne vėliau kaip per 2 (dvi) darbo dienas viena kitą raštu informuoti apie savo adreso ar fakso numerio, banko duomenų, kitų rekvizitų, už Sutarties vykdymą atsakingų ir kontaktinių asmenų pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.

	Paslaugų teikėjas negali siūlyti, duoti ar sutikti duoti bet kuriam Užsakovo darbuotojui, tarnautojui ar kitam Užsakovo vardu veikiančiam asmeniui bet kokią dovaną ar pinigų sumą kaip paskatinimą ar atlygį, kad būtų atliktas koks nors veiksmas, nuo jo susilaikyta, ar už atliktą veiksmą ar susilaikymą nuo veiksmo atlikimo.

	
	Sutartyje neaptartoms aplinkybėms taikomas Lietuvos Respublikos civilinis kodeksas ir kiti teisės aktai.

	
	Sutartis sudaryta lietuvių kalba, vienu egzemplioriumi ir pasirašoma kvalifikuotu elektroniniu parašu.

	
	Sutarties priedai yra neatskiriama šios Sutarties dalis. Prie Sutarties pridedami šie priedai:

	
	Sutarties 1 priedas – Techninė specifikacija, 5 lapai;

	
	[bookmark: Text1]Sutarties 2 priedas – Paslaugų teikėjo pasiūlymas, 6 lapai;

	
	Sutarties 3 priedas – Paslaugų užsakymo formos pavyzdys, 1 lapas;

	
	Sutarties 4 priedas – Paslaugų perdavimo–priėmimo akto formos pavyzdys, 1 lapas;

	
	Sutarties 5 priedas – Teikėjų pasitelkiami subtiekėjai, 1 lapas.

